Държавен вестник, бр. 44, 2022 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  44
17 
2.6.7. При спазване на точка 2.6.8, щетите по дъното се приема, че са по цялото дъно на плавателния съд, когато: 
.1. надлъжният размер на повредата е 0.IL, или 3 m + 0.03L или 11 m, в зависимост коя от стойностите е по-малка; 
.2. напречният размер на повредата трябва да бъде пълната широчина на дъното на плавателния съд 
или 7 m, в зависимост от това коя от двете стойности е по-малка, както е показано на фигура 2.6.7.2; и 
.3. размерът на вертикално проникване в плавателния съд трябва да бъде 0.2B или 0.05L или 0,5 m, в 
зависимост от това коя от стойностите е най-малка. 
Фигура 2.6.7.2 
2.6.8. При плавателни съдове от категория Б дължината на предполагаемата повреда, посочена в точка 
2.6.7. трябва да се увеличи с 50% в случай на повреда в предната 0.5L на плавателния съд. 
2.7 Информация за накланяне и устойчивостта 
2.7.1. Всеки плавателен съд при завършване на строителството трябва да бъде наклонен и да се 
определят елементите на неговата устойчивост. Когато точното накланяне не е практически възможно, 
водоизместимостта без товар и центърът на тежестта се определят с изпитване при тегло “празен кораб” 
и точно изчисление. 
2.7.2. Капитанът следва да получи от собственика надеждна информация относно устойчивостта на 
плавателния съд в съответствие със следните разпоредби на настоящия параграф. Информацията, 
свързана с устойчивостта, преди да бъде предадена на капитана, се представя на Администрацията за 
одобрение заедно с копие за нейно ползване и включва допълненията и измененията, които 
Администрацията може да изиска във всеки конкретен случай. 
18 
 
2.7.3. Когато са извършени промени в плавателния съд, които значително променят информацията за 
устойчивостта му, информацията с измененията на устойчивостта също се предава на капитана.  При 
необходимост плавателният съд се накланя още веднъж. 
 
2.7.4. На Администрацията се представя за одобрение доклад за всяко измерване на накланянето или 
теглото на празния плавателен съд, извършено в съответствие с настоящата глава, както и за 
изчислението на данните при празен плавателен съд, заедно с тяхно копие. Одобреният доклад се 
завежда на борда на плавателния съд от собственика, под надзора на капитана и включва допълненията 
и измененията, които Администрацията може да изиска във всеки конкретен случай.  Изменените данни 
за теглото на празния плавателен съд, получавани по този начин, се използват от капитана вместо 
предварително одобрените данни при изчисляването на устойчивостта на плавателния съд. 
 
2.7.5. След наклоняване или измерване при тегло “празен”, капитанът трябва да получи информация за 
изменената  устойчивост, ако Администрацията го изисква. Предоставената по този начин информация се 
предава на Администрацията за одобрение заедно с копие за нейно ползване и включва допълненията и 
измененията, които Администрацията може да изиска във всеки конкретен случай. 
 
2.7.6. Информацията за устойчивостта, доказваща съответствие с настоящата глава, се представя под 
формата на информационен дневник за устойчивостта, който се съхранява на борда на плавателния съд 
по всяко време под надзора на капитана.  Информацията включва съответните данни за плавателния съд 
и отразява условията на натоварването му и начина на работа.  Посочват се всички затворени надстройки 
или покрити палуби, включени в напречните криви на устойчивостта и критичните точки и ъгли на 
заливане. 
 
2.7.7. Всеки плавателен съд трябва да има скали на газене, маркирани ясно на носа и кърмата. В случай 
че маркировките за газене не са посочени на място, където да са ясно четливи, или по оперативни 
съображения за конкретната дейност разчитането им е трудно, плавателният съд следва да бъде 
оборудван и с надеждна система, показваща газенето, чрез която да може да се определи газенето на 
носа и кърмата. 
 
2.7.8. Собственикът или строителят, в зависимост от случая, следи за точното определяне на 
разположението на маркировките за газене и за трайното им поставяне върху корпуса. Точността на 
маркировките за газене следва да се демонстрира пред Администрацията преди изпитването с 
накланянето. 
 
2.8 Оценка на натоварването и устойчивостта 
. При приключване на товаренето на плавателния съд и преди неговото отплаване капитанът определя 
надлъжния наклон и устойчивостта на плавателния съд и също така удостоверява и вписва, че 
плавателният съд отговаря на критериите за устойчивост по съответните правила.  За целта 
Администрацията може да приеме използването на електронни изчислителни системи за товарене и 
определяне устойчивостта или друго подобно средство. 
 
2.9 Маркиране и записване на проектната водолиния 
. Проектната водолиния трябва ясно да бъде маркирана в средата на кораба от външната страна на 
плавателния съд и да бъде записана в Свидетелството за безопасност на високоскоростни плавателни 
съдове. Тази водолиния трябва да се отчита по системата за обозначаване Н 
 
Част Б — Изисквания за пътнически плавателни съдове 
2.10 Общи положения 
. Когато спазването на настоящата глава изисква отчитане на въздействието на теглото на пътниците, 
следва да се използва следната информация: 
.1. Разпределението на пътниците е 4 души на квадратен метър. 
.2. Всеки пътник е с маса 75 кг. 
.3. Вертикалният център на тежестта на седящите пътници е на 0.3 м над седалката. 
.4. Вертикалният център на тежестта на правостоящите пътници е на 1.0 м над палубата. 
.5. Приема се, че пътниците и багажът са разположени в обичайните за тях помещения. 
.6. Пътниците се разпределят по свободните палубни пространства към едната страна на плавателния 
съд на  палубите, където се намират сборните пунктове, по начин, по който те предизвикват най-остър 
момент на накланяне.